പുതുപ്പള്ളി മണര്കാട് റോഡില്: തലപ്പാടി വളവില് അപകടങ്ങള് പതിവാകുന്നു മണര്കാട്: പുതുപ്പള്ളി മണര്കാട് റോഡില് തലപ്പാടിയിലെ വളവില് അപകടങ്ങള് പതിവാകുന്നു. രണ്ടു വലിയ വളവുകളാണു യാത്രക്കാര്ക്കു ഭീഷണിയായുള്ളത്. വളവിലെ കുത്തനെയുള്ള ഇറക്കവും വാഹനങ്ങളുടെ അമിത വേഗതയുമാണു പലപ്പോഴും അപകടങ്ങള്ക്ക് ഇടയാക്കുന്നുണ്ട്. തലപ്പാടി ഗവണ്മെന്റിനു കോളജ് ജങ്ഷനു മുന്വശത്താണ് അപകട വളവു സ്ഥിതി ചെയ്യുന്നത്. കൂടാതെ, അപകടവളവിലെ റോഡരികില് ഓടകള് നിര്മ്മിച്ചിട്ടുണ്ടെങ്കിലും മൂടിയില്ലാത്തതും റോഡരികില് ബാരിക്കേഡുകള് ഇല്ലാത്തതും അപകടത്തിന്റെ ആക്കം കൂട്ടുന്നു. പുതുപ്പള്ളി ഭാഗത്തു നിന്നും എത്തുന്ന വാഹനങ്ങള് ഇറങ്ങി വരുമ്ബോള് മണര്കാട് ഭാഗത്തു നിന്നും അമിത വേഗതയില് എത്തുന്ന വാഹനങ്ങള് തമ്മില് കൂട്ടിയിടിച്ച് അപകടം ഉണ്ടാകുന്നു. ചെറുതും വലുതുമായ അപകടങ്ങള് ദിനംപ്രതി സംഭവിയ്ക്കുന്നതും പതിവാണ്. കോളജിലേയ്ക്ക് പോകുന്ന വിദ്യാര്ഥികള്ക്കും മറ്റു കാല്നടയാത്രികര്ക്കും കാല്നടയായി പോകുന്നതിന് ഇവിടെ നടപ്പാതകളില്ല. അതിനാല്, യാത്രക്കാര്ക്കു റോഡിലേയ്ക് ഇറങ്ങി നടക്കേണ്ടി വരുന്നു.കൂടാതെ, ഇറക്കം ഇറങ്ങി വരുന്ന വാഹനങ്ങള് നിയന്ത്രണങ്ങള് നിയന്ത്രണം വിട്ട് റോഡരികിലെ മൂടിയില്ലാത്ത ഓടയിലേക്കു ചെന്നു പതിക്കുന്നു. ദിവസങ്ങള്ക്കു മുന്പ് ഇവിടെ ഓട്ടോറിക്ഷ ഓടയിലേക്ക് മറിഞ്ഞിരുന്നു. ബാരിക്കേഡുകള് സ്ഥാപിക്കാത്തതാണ് അപകടകാരണമെന്നു നാട്ടുകാര് പറഞ്ഞു. ഇരുചക്രവാഹനങ്ങളും മിനി ലോറിയും അപകടത്തില്പ്പെടുന്നതും പതിവാണ്. മണര്കാട് മുതല് പുതുപ്പള്ളി വരെയുള്ള ഭാഗങ്ങളില് പലയിടത്തും ഓടകള്ക്ക് മൂടിയില്ലാതെ തുറന്നു കിടക്കുന്നത്. നിരവധി മരണങ്ങളും ഇവിടെ സംഭവിച്ചിട്ടുണ്ട്. അപകഭടീഷണിയില് റോഡിലെ വളവുകള് ഒഴിവാക്കണമെന്ന ആവശ്യം ശക്തമാകുന്നു.